નવસારીને અડીને આવેલા ભાજપ શાસિત વિજલપોર પાલિકામાં પુન: એક વખત આંતરિક વિખવાદ સપાટીએ આવી ગયો છે. છેલ્લા ઘણાં સમયથી વિજલપોરમાં ભાજપના ચૂંટાયેલા પાલિકા સભ્યોમાં આંતરિક વિવાદ ચાલી રહ્યો છે. બે જૂથમાં વહેંચાયેલા આ ભાજપના સભ્યોમાં અંદરોઅંદરની ખેંચતાણને લઈ ભારે ઉહાપોહ થઈ રહ્યો છે, જેની અસર તાજેતરમાં જ યોજાયેલી પાલિકાની સામાન્ય સભામાં પણ જોવા મળી હતી. સભામાં નારાજ સભ્યોની ગેરહાજરી ઉંડીને આંખે વળગે તેવી હતી. બીજી તરફ પાલિકાના ચૂંટાયેલા સભ્યોમાં તમામ બાબતે એકરાગીતા રાખવા ભાજપના મોવડી મંડળના નરેશભાઈ પટેલ (ધારાસભ્ય) અને ભુરાલાલ શાહ (જિલ્લા ભાજપ મહામંત્રી)એ આ ગઠબંધનમાં પુન: એકરાગીતા લાવવા નવસારી સ્થિત કમલમની ઓફિસમાં બેઠક પણ કરી હતી પરંતુ તે પછી પણ પ્રમુખ જગદીશ મોદી અને રાજભરના જૂથ વચ્ચે કોઈ સમાધાનકારી વલણ જોવા મળ્યું નહતું અને તેના કારણે ભાજપ મોવડી મંડળ પણ આ બંને જૂથને મનાવવામાં નિષ્ફળ જતા આખરે વિજલપોર પાલિકાના પ્રમુખ જગદીશભાઈ સામે નારાજ જૂથના ...અનુસંધાન પાના નં. 2